b'\n_START_ARTICLE_\nBarysaw\n_START_SECTION_\nHistorie\n_START_PARAGRAPH_\nBarysaw er f\xc3\xb8rste gang omtalt i den Laurentinske kr\xc3\xb8nike som grundlagt i 1102 af Polotsk prinsen Boris Vseslavovich. Under de n\xc3\xa6ste par \xc3\xa5rhundreder br\xc3\xa6ndte Barysaw og genopbygget lidt syd for den oprindelige placering._NEWLINE_I slutningen af 1200-tallet blev byen en del af Storfyrstend\xc3\xb8mmet Litauen. I 1569 (efter lublinunionen) blev byen en del af Den polsk-litauiske realunion, og derefter en del af det Russiske Kejserrige i 1793 efter anden deling af Realunionen Polen._NEWLINE_Under Anden Verdenskrig blev Barysaw besat af Nazi-Tyskland fra 2. juli 1941, til 1. juli 1944 og det meste af byen blev \xc3\xb8delagt. Mere end 33.000 mennesker blev myrdet i seks d\xc3\xb8dslejre, der var indrettet i byens omegn._NEWLINE_Siden maj 1948 har byen v\xc3\xa6ret hjemsted for hovedkvarteret for det 7. tankarm\xc3\xa9, der blev det 65. Arm\xc3\xa9korps og derefter Nordvestlige Operative Kommando der i 2001 blev skabt gennem en reorganisering af Hvideruslands v\xc3\xa6bnedestyrker.\n_START_SECTION_\nIndustri\n_START_PARAGRAPH_\nEfter Anden Verdenskrig blev Barysaw et vigtigt industrielt center, med 40 st\xc3\xb8rre virksomheder indenfor blandt andet maskinindustri og metalbearbejdning, instrumentfremstilling, kemiskeindustri, tr\xc3\xa6bearbejdning, medicinalindustri, krystalfremstilling og plastproduktion.'